Den Vest-Sjællandske Avis, 1824-03-01
Forberedelserne til det nye Feldtog paadrives med den største Virksomhed. Over 40 Courere ere afsendte i Januar til Paschaerne i de forskiellige Provinser med de strengeste Ordrer til at afsende de Tropper, som de skulde levere. Ogsaa Udrustningerne til Søes fortsættes med Jver. Jmidlertid var om Natten imellem den 25de og 26de Januar en Jldebrand brudt ud i Arsenalet og i den Deel af Staden, som ligger nærmest ved Skibsværfterne; men ved Capudan Paschas Anstrængelser blev dog Jlden slukket i nogle faae Timer saa at kun tre Kornmagaziner opbrændte; hvoraf dog kun et var opfyldt med Korn. – Den Tyrkiske ViceadmiralPatrona Beg er bleven afsat fordi Græske Cor farer formedelst hans Forsømmelighed have vovet sig frem i Nærheden af Dardanellerne og RialaBeg eller den tredie Admiral har erholdet hans Post og tillige Ordre til at holde sig beredt til at løbe ud i Archipelet med 10 – 12 Skibe. Uagtet disse betydelige Udrustninger for at tvinge Grækerne, saa forsikker man dog at Sultanen, vil tillige forsøge paa at vinde dem med det Gode og ved et Firman forkynde alle Græske insurgerede Provinser og Øer en almindelig Amnestie. – Man læser en udførlig Skildring, fra Constantinopel om Tingenes nærværende Forfatning i Tyrkiet: det antages for sikkert, at Porten har ingen Mangel paa Hielpekilder for at belvinge det svage Græske Folk, men at Aarfagen hvorfor det hidindtil er lykkedes saa slet maae tilskrives Rigets Desorganisation i det heele, Regieringens Uerfarenhed og de underordnede Auctoriteters Uredelighed. Sultanen som er ubekiendt med Omstændighederne troer at alt kan tvinges med hans blotte Villie. Han udgiver de strengeste Ordrer, men de blive ikke efterfulgte. Ved Hoffet i Constantinopel vedbliver man imidlertid at tale i en Tone, som at Grækernes Betvingelse maatte være en let Sag for den seierrige Tyrkiske Armee; men Paschaerne forlange forgiæves Penge til at betale deres Tropper, som forlade deres Faner, fordi de ingen Sold erholde. Saaledes kunde Paschaen af Scutari i Fior ikke forhindre flere Tusinde Albaneseres Frafald fordi han ikke kunde betale dem. Skatkammeret udbetaler vel store Summer; men de smelte hen i Leverandeurernes og Under-Embedsmændenes Hænder; man har selv Exempler paa, at Paschaer have underhaanden solgt Levnetsmidler til Jnsurgenterne. Det sidste Feldtog har havt et meget ugunstigt Udfald for Tyrkerne. Grækerne mangle vel Eenighed og have i Grunden ikke udrettet noget betydeligt, men de have vundet nok ved at Tyrkerne ikke have udrettet noget mod dem. Den Forandring, som er foregaaet i det Joniske Regieringssystem er aabenbaret til Fordeel for dem og skadeligt for Tyrkerne. Folkestemningen i England har erklæret sig til Grækernes Fordeel; Tyrkerne ere desuden uroelige over den Hielp som disse modtage af den GræsteCommittee i London og over de mange Englændere, som begive sig dertil og de Tyrkiske Ministre, have med megen Varme besværet sig derover for Lord Strangford. Ogsaa have de udbredte Rygter om Maltheser Ordenens Planer foruroliget Divanet. Der kan ikke forudsees nogen Ende paa denne heele Sag, naar enten Porten ikke begynder at føre Krigen paa en anden Maade end hidindtil, eller naar ikke de udenlandske Magter træde til og Underhandlinger aabnes med Grækerne under deres Garantie. – Det er faare vigligt hvad der nu bestemt berettes fra London, at det er lykkedes den Græske Regiering at contrahere et Laan paa een Million Pd. Sterling til 59 pCt. med det meget anseelige Huus Loughan, Søn og Brien. - Lord Byron ankom til Messolongi den 2den Februar med en Qvantitet, Vaaben og Munition. Ogsaa have mange Spanske Officeere, som have tjent med Udmærkelse under General Mina i Catalonien, især Jngenieurer og Artillerie-Officeere indskibet sig i Marseille til samme Stad. – Et Corps Grækere paa 5000 Mand ere opbrudte fra Messolongi imod Arta og en Afdeeling Tyrkiske Tropper skal være bleven slagne ved Salona i Livadien. – Fra Corfu berettes under 31te Januar at den Tyrkiske Besætning i Patras underhandler med Colokothron og vil formodentlig snart overgive sig. Parioterne have paa det strengeste blokeret denne Stad fra Søesiden. – Den Græske Executive Regiering opholder sig for nærværende Tid i Napoli di Romania hvor Kolokothrons Søn staaer i Spidsen for Tropperne; men det lovgivende Corps er endnu bestandigen i Argos.